**Nyelv és kommunikáció MMA1101L**

**Tantárgyi tematika és félévi követelményrendszer**

**Féléves tematika:**

* A nyelv fogalma, a nyelv több szempontú megközelítése;
* A nyelv mint jelrendszer, nyelv és gondolkodás, nyelv és cselekvés, nyelv és kreativitás;
* A nyelv tudományos vizsgálatának általános kérdései, a nyelvtudomány és az anyanyelv tanítása.
* A nyelv funkciói. A nyelvi és nem nyelvi jelrendszerek. A világ nyelvei: a nyelvek száma és osztályozása.
* Nyelvtipológia és univerzálék; a nyelvcsaládok.
* A nyelvek vizsgálatának szintjei: leíró és történeti, alkalmazott és elméleti nyelvészet.
* A modern nyelvtudomány kialakulása; XX. századi nyelvészeti irányzatok (Saussure, Sapir, Bloomfield, Jakobson, Hjelmslev, Chomsky stb.).

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény:** gyakorlati jegy

**Az értékelés módja, ütemezése:**

Aktív részvétel az órákon és egy zárthelyi dolgozat megírása.

**A félévközi ellenőrzések követelményei:**

A tantárgy jellege folyamatos gyakorlást feltételez, így a hallgatók minden konzultációra feladatot kapnak.

**Az érdemjegy kialakításának módja:**

A félévi gyakorlati jegyet a konzultáción elvégzett feladatok, valamint a zárthelyi dolgozat határozza meg. Amennyiben a zárthelyi dolgozat elégtelen minősítésű, a félév elégtelen minősítéssel zárul. Az elégtelen minősítés javítása a Tanulmányi és vizsgaszabályzat szerint lehetséges.